членки.
 11.6.4.3. Ако се установи, че валидатор на сигурността във въздухоплаването в ЕС покаже, че вече не отговаря на изискванията по точка 11.6.3.1 или 11.6.3.5 компетентният орган, който го е хабилитирал оттегля хабилитацията си и изважда валидатора от „базата данни на Съюза относно сигурността на веригата за доставки“.
 11.6.4.4. Отраслови сдружения и субекти под тяхна отговорност, прилагащи програми за осигуряване на качеството, могат да бъдат одобрени като валидатори на сигурността във въздухоплаването в ЕС, при условие че еквивалентни мерки от тези програми осигуряват безпристрастно и обективно валидиране. Хабилитирането се извършва в сътрудничество с компетентните органи на най-малко две държави членки.
 11.6.4.5. Комисията може да признае дейностите по валидиране, предприемани от органи или валидатори на сигурността във въздухоплаването под юрисдикцията на и признати от трета държава или международна организация, когато може да установи тяхната еквивалентност с валидирането на сигурността във въздухоплаването в ЕС. Списък на тези валидатори се съдържа в притурка 6-Eiii.
 11.6.5. Доклад за валидиране на сигурността във въздухоплаването в ЕС („Доклад за валидиране“)
 11.6.5.1. Докладът за валидиране удостоверява валидирането на сигурността във въздухоплаването в ЕС и съдържа най-малко:
 а)
 попълнен контролен списък, подписан от валидатора на сигурността във въздухоплаването в ЕС, включително, при поискване, коментари от страна на валидирания субект с необходимите подробности; както и
 б)
 декларация за поемане на ангажименти, подписана от валидирания субект; както и
 в)
 декларация за необвързаност с валидирания субект, подписана от лицето, извършващо валидирането на сигурността във въздухоплаването в ЕС.
 11.6.5.2. Валидаторът на сигурността във въздухоплаването в ЕС установява степента на съответствие с целите от контролния списък и записва своите констатации в съответната част на контролния списък.
 11.6.5.3. В декларация за поемане на ангажимент се заявява ангажиментът на субекта в процес на валидиране да продължи дейността си в съответствие с успешно валидираните за тази дейност стандарти.
 11.6.5.4. Субектът в процес на валидиране може да заяви своето съгласие или несъгласие с посоченото в доклада за валидиране ниво на съответствие. Подобно заявление се превръща в неразделна част от доклада за валидиране.
 11.6.5.5. Целостта на доклада за валидиране се потвърждава с номериране на страниците, указване на датата на валидиране на сигурността във въздухоплаването в ЕС и парафиране от валидатора и валидирания субект върху всяка страница.
 11.6.5.6. По правило докладът се изготвя на английски език и се предава на компетентния орган, където е приложимо, и на валидирания субект в срок от най-много един месец след проверката на място.
 11.7. ВЗАИМНО ПРИЗНАВАНЕ НА ОБУЧЕНИЯ
 11.7.1. Всяка компетентност, придобита от лице, с цел да отговори на изискванията на Регламент (ЕО) No 300/2008 и актовете за неговото прилагане в една държава членка, се признава и в другите държави членки.
 ПРИТУРКА 11-A
 ДЕКЛАРАЦИЯ ЗА НЕОБВЪРЗАНОСТ — ВАЛИДАТОР НА СИГУРНОСТТА ВЪВ ВЪЗДУХОПЛАВАНЕТО В ЕС
 а)
 Потвърждавам, че установих нивото на съответствие на субекта в процес на валидиране по безпристрастен и обективен начин.
 б)
 Потвърждавам, че не работя и през предходните две години не съм работил в субекта в процес на валидиране.
 в)
 Потвърждавам, че не съм заинтересован икономически или по друг пряк или косвен начин във валидирането, в субекта в процес на валидиране